  Майя Бывальцева Туннэ, 10-тӥ оштолэзе, Ижкарын Удмуртиысь гурт школаослы тямыс выль автобусъёсты сӥё-дано сётӥзы. Машинаосты басьтыны элькун коньдэт 14 миллион 900 сюрс манет висъяз. Со сярысь журналистъёслы вераз улосвылысь дышетонъя но тодосъя министр Светлана Болотникова. Выль автобусъёс Алнаш, Грак, Дэри, Пичи Пурга, Можга, Сьӧлта, Сюмси но Ува ёросъёсысь школаосы вуизы. Но улосвылын таӵе техникалы кулэяськон бадӟым на. Школа автобусъёслы кулэяськон туж бадӟым — та арлы 78 автобуслы. Туннэ ми 8 автобусъёсты сётӥмы, контрактъёс эшшо ньылезлы юнматэмын. Со элькун коньдэтысь оглом 20 миллион манет Светлана Болотникова, Удмуртиысь дышетонъя но тодосъя министрМинистрлэн верамезъя, озьы ик федерал коньдэтысь ватсаса уксё басьтон понна куриськон сётэмын. Вуэм ПАЗ автобусъёсын 22 пуксён интыез, соос кышкыттэмлыкъя куронъёслы тупало, туала электроника пуктэмын. Пуконъёслэн кышкыттэмлык ёоссы вань. Со сяна, пырон-потон каньыл мед луоз шуыса, ватсаса тубат юнматэмын. Выль автобусъёс ужан дырзы ортчем техникаез воштозы. Удмуртиысь дышетонъя но тодосъя министрлэн верамезъя, туннэ элькунын 10 арлэсь кема ужам автобусъёс туж трос, со шугъяськонъёс кылдытэ. Тодэ вайытом, 2017-тӥ арысен дышетскисьёсты дас арлэсь вуж автобусъёсын нуллыны уг яра. Шумпоттытэ, Россиысь экономикая школалэн стратеги эскеронъёсъя центреныз алигес шараям «Выль дышетонлэн 12 вамышъёсыз» выль ужкагазын нылпиосты нуллон нимаз чурен пусъемын шуыса, соос пӧлын гуртысь дышетскисьёс. Та ужкагаз дышетонэз матысь аръёсы азинтон стратегие пыроз. Бадӟым оскон, та ӧрлы федерал коньдон вуоз ик шуыса Светлана Болотникова, Удмуртиысь дышетонъя но тодосъя министрВатсалом, министерство автобусъёсты ёросъёслэн кулэяськонъёссыя, нылпиослэсь лыдзэс но автопаркысьтызы югдурез лыдэ басьтыса, люкылэ. Тегъёс: Дышетон Ижкар Транспорт Удмуртия пиналъёс школаос автобусъёс Дышетонъянотодосъяминистерство СветланаБолотникова  